section_heading: Radnja
paragraph_text: Mir i idilu planinskoga sela Wersta usred priprema za vjenčanje lugara Nica Decka i načelnikove kćeri, prelijepe Miriote, narušavaju neobične pojave u planinskome dvorcu, za koji su mještani vjerovali da je odavno napušten. Do dvorca se nitko ne usuđuje, što zbog tradicionalnih stoljetnih vjerovanja transilvanskog puka u strašna nadnaravna bića, što zbog učinaka neobičnih izuma kojima vješt manipulator održava strah i praznovjerje prvih susjeda ne bi li sačuvao vlastiti mir. Dolazak stranca koji se odjednom žustro zainteresira za tajnoviti dvorac još će više uznemiriti selo, ali i kroz niz uzbudljivih epizoda donijeti rasplet jedne davne tragedije s kazališnih pozornica Pariza.